text: Brand i tidligere hotel var påsat
  02 april 2014 kl. 15.36
  Den brand, der tidligt mandag morgen hærgede i ejendommen Nørrebro 2 i Sønderborg, var påsat, har politiet nu konstateret.
  Branden opstod i stueetagen, og røgen bredte sig til de to øvrige etager.
  Otte af beboerne blev evakueret, men ingen mennesker kom til skade.
  Ejendommen er et tidligere hotel med omkring 30 kollegieboliger.
  Politiet siger nu til TV SYD, at branden med sikkerhed var påsat ? men at man ikke i øjeblikket kan sige mere af efterforskningsmæssige årsager.
  